《次韵写怀 其一》
明代·张天赋

罢钓归来不系船，浅滩曳止蓼花边。乾坤纵我疏狂醉，月旦从人品第编。

路有荆榛怜碍脚，门无释衲可谈禅。几时得向仙郎问，何处人间更有天。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。